Toer saam met Marita in Frankryk | SARIE
Toer saam met Marita in Frankryk	deur admin
Jou toer begin met 2 dae in Parys, waar jy tuisgaan in ’n hotel in die Opera-gebied. Skrywer Marita van der Vyver sal jou vergesel na van die beste kuns- en kultuurskatte en die lekkerste inkopie-paradyse en eetplekke uitwys.
Van daar reis ons per trein na Montluçon, en dan per luukse-bus na Aubusson. Hier span ons vir 5 dae uit in die betowerende Hôtel Château Sallandrouze, vroeër ’n vervalle 19de-eeuse herehuis wat deur Suid-Afrikaner Lanie van Reenen en vennote as luukse-hotel ingerig is. Verken die outydse dorpie te voet en besoek die tapisserie-museum, die Manufacture St. Jean en winkeltjies wat nou nog hul bestaan maak uit die kunsverlede van Aubusson.
Die volgende 5 dae is ons reis-spyskaart die ene interessantheid: die Orsan-tuine, die huis van skrywer George Sand, piekniek by Lac Vassivière en die porselein-fabrieke van Limoges. Ons kuier ’n dag lank by Louis Jansen van Vuuren (bekende SA kunstenaar) en Hardy Olivier by hul Château de la Creuzette op die naburige dorpie Boussac.
Ons stap saam na die markplein om middagete-bestanddele te koop vir hul gunsteling-geregte wat ons saam in hul somer-kombuis geniet. Daarna besoek ons die Boussac-kasteel en geniet ’n glasie sjampanje met Louis en Hardy voor ons terugkeer na Aubusson.
Saans kuier jy saam met Marita en Lanie terwyl sjef Christophe Chabanel Franse geregte optower. Etes is onder die sterre, in die formele Café Sallandrouze of die informele Bistrot Boma.
Daar’s ook tyd vir masserings, laat slaap of net met ’n boek in die son opkrul . . .
Kuier saam met SARIE-rubriekskrywerMarita van der Vyver van Parys tot die bekoorlike Limousin-provinsie.
Marita neem jou na die beste kuns- en kultuurskatte in Parys.
‘n Tipiese romantiese straattoneel in Parys. Geniet die straatkafees,die allerheerlikste koffie en croissants.
Welkom by die betowerende Hôtel Château Sallandrouze.
Dié 19de-eeuse herehuis is nóú ‘n luukse-hotel in Aubusson.
Hôtel Château Sallandrouze in die outydse dorpie Aubusson.
Hôtel Château Sallandrouze.
Hôtel Château Sallandrouze in die winter.
Château de la Creuzette op die naburige dorpie Boussac.
Wat kos die toer?
R29 250 p.p. wat deel
R34 500 per enkelkamer
* Retoerreisgeld in ekonomiese klas van O.R. Tambo na Parys (Air France)
* Verblyf in ’n 3-ster-hotel in Parys, ’n luukse-hotel in Aubusson
* Ontbyt en aandetes
* Alle vervoer en besienswaardighede * Tweedeklas-retoertreinkaartjie van Parys na Aubusson Nie ingesluit nie:
* Schengen-visum * Reisversekering * Persoonlike items
SARIE-TOER 111 September – 20 September 2009
SARIE-TOER 225 September – 4 Oktober 2009
BESPREEK SÓRufaro Destination ManagementSkakel 021 462 7022, e-pos kitty@rufaro.co.za
Klik hier vir die volledige reisplan!